(1)

Muutetaan liite VIII seuraavasti: a) Korvataan V luku seuraavasti: ”V LUKU Vaatimukset hevoseläinten verelle ja verituotteille, joita käytetään teknisiin tarkoituksiin A. Markkinoille saattaminen Hevoseläinten veren ja verituotteiden saattamiseen markkinoille teknisiin käyttötarkoituksiin sovelletaan seuraavia edellytyksiä: 1. Verta saa saattaa markkinoille edellyttäen, että a) se on kerätty hevoseläimistä, jotka i) eivät veren keräämispäivänä suoritetussa tarkastuksessa osoittaneet kliinisiä merkkejä direktiivin 90/426/ETY liitteessä A luetelluista ilmoituspakon alaisista taudeista eikä hevosinfluenssasta, hevosten piroplasmoosista tai hevosten virusarteriitista, jotka on mainittu Maailman eläintautijärjestön (OIE) maaeläinten terveyttä koskevan säännöstön (vuoden 2009 laitos) 1.2.3 artiklan 4 kohdassa; ii) on pidetty vähintään 30 päivää ennen veren keräämispäivää ja keräämisen aikana eläinlääkinnällisessä valvonnassa tiloilla, jotka eivät ole olleet direktiivin 90/426/ETY 4 artiklan 5 kohdan mukaisen kieltomääräyksen eivätkä 5 artiklan mukaisten rajoitusten alaisia; iii) eivät direktiivin 90/426/ETY 4 artiklan 5 kohdassa vahvistettuina ajanjaksoina ole olleet kosketuksissa hevoseläimiin, jotka ovat peräisin kyseisen artiklan mukaisista eläinten terveyteen liittyvistä syistä kieltomääräyksen alaisina olleilta tiloilta, eivätkä vähintään 40 päivään ennen veren keräämispäivää ja keräämisen aikana ole olleet kosketuksissa hevoseläimiin, jotka ovat peräisin sellaisesta jäsenvaltiosta tai kolmannesta maasta, jota ei pidetä vapaana afrikkalaisesta hevosrutosta kyseisen direktiivin 5 artiklan 2 kohdan a alakohdan mukaisesti; b) se on kerätty eläinlääkinnällisessä valvonnassa joko i) asetuksen (EY) N:o 853/2004 mukaisesti hyväksytyssä teurastamossa; tai ii) laitoksissa, jotka toimivaltainen viranomainen on hyväksynyt, joille se on antanut eläinlääkinnällisen hyväksyntänumeron ja joita se valvoo hevoseläinten veren keräämiseksi teknisiin tarkoituksiin käytettävien verituotteiden tuotantoa varten. 2. Verituotteita saa saattaa markkinoille edellyttäen, että a) on toteutettu kaikki varotoimenpiteet taudinaiheuttajien aiheuttaman verituotteiden saastumisen estämiseksi tuotannon, käsittelyn ja pakkaamisen aikana; b) verituotteet on valmistettu verestä, joka i) joko täyttää 1 kohdan a alakohdassa vahvistetut edellytykset; tai ii) jolle on tehty vähintään yksi seuraavista käsittelyistä ja sen jälkeen tehokkuuskoe seuraavia tauteja aiheuttavien patogeenien inaktivoimiseksi: afrikkalainen hevosrutto, hevosen enkefalomyeliitti kaikissa muodoissaan venezuelalainen hevosen enkefalomyeliitti mukaan luettuna, hevoseläinten näivetystauti, vesicular stomatitis-tauti ja räkätauti (Burkholderia mallei): — lämpökäsittely 65 °C:n lämpötilassa vähintään kolmen tunnin ajan; — säteilytys gammasäteilyannoksella 25 kGy; — pH:n muuttaminen pH 5:ksi kahden tunnin ajaksi; — lämpökäsittely kuumentamalla aines läpikotaisin vähintään 80 °C:een. 3. Hevoseläinten veri ja verituotteet on pakattava sinetöityihin läpäisemättömiin säiliöihin, a) joihin on selkeästi merkitty ’HEVOSELÄINTEN VERTA JA VERITUOTTEITA; EI IHMIS- EIKÄ ELÄINRAVINNOKSI’; b) joissa on 1 kohdan b alakohdassa tarkoitettu keräyslaitoksen hyväksyntänumero. B. Tuonti Jäsenvaltioiden on sallittava hevoseläinten veren ja verituotteiden tuonti teknisiin käyttötarkoituksiin seuraavin edellytyksin: 1. Veren on oltava A jakson 1 kohdan a alakohdassa vahvistettujen edellytysten mukaista, ja se on kerättävä eläinlääkinnällisessä valvonnassa joko a) teurastamoissa, i) jotka on hyväksytty asetuksen (EY) N:o 853/2004 mukaisesti; tai ii) jotka ovat kolmannen maan toimivaltaisen viranomaisen hyväksymiä ja valvomia; tai b) hyväksytyissä laitoksissa, joilla on eläinlääkinnällinen hyväksyntänumero ja joita valvoo kolmannen maan toimivaltainen viranomainen tarkoituksena kerätä hevoseläinten verta teknisiin tarkoituksiin käytettävien verituotteiden tuotantoa varten. 2. Verituotteiden on oltava A jakson 2 kohdassa vahvistettujen edellytysten mukaisia. Lisäksi A jakson 2 kohdan b alakohdan i alakohdassa tarkoitettujen verituotteiden on oltava valmistettu sellaisista hevoseläimistä kerätystä verestä, jotka on pidetty vähintään kolmen kuukauden ajan ennen keräämispäivää, tai syntymästään asti, jos on kyse kolmea kuukautta nuoremmasta eläimestä, eläinlääkinnällisessä valvonnassa tiloilla keräämisen suorittavassa kolmannessa maassa, joka kyseisenä aikana ja veren keräämisen aikana on ollut vapaa a) afrikkalaisesta hevosrutosta direktiivin 90/426/ETY 5 artiklan 2 kohdan a alakohdan mukaisesti; b) venezuelalaisesta hevosen enkefalomyeliitistä vähintään kahden vuoden ajan; c) räkätaudista i) kolmen vuoden ajan; tai ii) kuuden kuukauden ajan, jos eläimissä ei ollut kliinisiä merkkejä räkätaudista (Burkholderia mallei) 1 kohdan a alakohdassa tarkoitetussa teurastamossa suoritetussa post mortem -tarkastuksessa, johon sisältyi henkitorven, kurkunpään, nenäonteloiden, sivuonteloiden ja niiden haarautumien limakalvojen huolellinen tutkiminen sen jälkeen, kun pää on halkaistu pituussuunnassa ja sierainten väliseinä poistettu; d) vesicular stomatitis -taudista kuuden kuukauden ajan. 3. Verituotteiden on tultava kolmannen maan toimivaltaisen viranomaisen hyväksymästä teknisestä laitoksesta, joka täyttää asetuksen (EY) N:o 1774/2002 18 artiklassa säädetyt erityiset vaatimukset. 4. Veren ja verituotteiden on tultava kolmannesta maasta, joka sisältyy liitteessä XI olevissa seuraavissa osissa tarkoitettuun luetteloon: a) XIII A osa, jos veri on kerätty A jakson 1 kohdan mukaisesti tai jos verituotteet on valmistettu A jakson 2 kohdan b alakohdan i alakohdan mukaisesti; tai b) XIII B osa, jos ne on käsitelty A jakson 2 kohdan b alakohdan ii alakohdan mukaisesti. 5. Veri ja verituotteet on pakattava ja merkittävä A jakson 3 kohdan a alakohdan mukaisesti, ja niiden mukana on oltava liitteessä X olevan 4(A) luvun mallin mukainen terveystodistus, jonka virkaeläinlääkäri on asianmukaisesti täyttänyt ja allekirjoittanut.” b) Lisätään XV luku seuraavasti: ”XV LUKU Vaatimukset sarville ja sarvituotteille (lukuun ottamatta sarvijauhoa) sekä kavioille, sorkille ja niistä valmistetuille tuotteille (lukuun ottamatta sorkka- ja kaviojauhoa), jotka on tarkoitettu eloperäisten lannoitteiden tai maanparannusaineiden tuotantoon A. Markkinoille saattaminen Eloperäisten lannoitteiden tai maanparannusaineiden tuotantoon tarkoitettujen sarvien ja sarvituotteiden (lukuun ottamatta sarvijauhoa) sekä kavioiden, sorkkien ja niistä valmistettujen tuotteiden (lukuun ottamatta sorkka- ja kaviojauhoa) markkinoille saattamiseen sovelletaan seuraavia edellytyksiä: 1. niiden on oltava peräisin eläimistä, a) jotka on teurastettu teurastamossa ja joille on tehty ante mortem -tarkastus, jossa niiden on todettu kelpaavan teurastettaviksi ihmisravinnoksi unionin lainsäädännön mukaisesti; tai b) joissa ei ole ollut kliinisiä merkkejä kyseisen tuotteen välityksellä ihmisiin tai eläimiin tarttuvista taudeista; 2. niille on oltava tehty lämpökäsittely, jossa sisälämpötilan on oltava tunnin ajan vähintään 80 °C; 3. sarvet on oltava poistettu kalloa avaamatta; 4. kaikissa käsittelyn, varastoinnin ja kuljetuksen vaiheissa on oltava toteutettu kaikki varotoimenpiteet ristisaastumisen välttämiseksi; 5. ne on joko pakattava uusiin pakkauksiin tai säiliöihin tai kuljetettava ajoneuvoissa tai irtotavarasäiliöissä, jotka on desinfioitu ennen lastaamista toimivaltaisen viranomaisen hyväksymällä tuotteella; 6. pakkauksissa tai säiliöissä a) on ilmoitettava tuotteiden tyyppi (sarvia tai sarvituotteita, kavioita, sorkkia tai niistä valmistettuja tuotteita); b) on oltava selkeä merkintä ’EI IHMIS- EIKÄ ELÄINRAVINNOKSI’; c) on ilmoitettava määränpäänä olevan hyväksytyn teknisen tai varastointilaitoksen nimi ja osoite. B. Tuonti Jäsenvaltioiden on sallittava eloperäisten lannoitteiden tai maanparannusaineiden tuotantoon tarkoitettujen sarvien ja sarvituotteiden (lukuun ottamatta sarvijauhoa) sekä kavioiden, sorkkien ja niistä valmistettujen tuotteiden (lukuun ottamatta sorkka- ja kaviojauhoa) tuonti edellyttäen, että 1. ne tulevat liitteessä XI olevassa XVIII osassa vahvistetussa luettelossa mainitusta kolmannesta maasta; 2. ne on tuotettu tämän luvun A kohdan mukaisesti; 3. niiden mukana on liitteessä X olevassa 18 luvussa vahvistetun mallin mukainen terveystodistus, jonka virkaeläinlääkäri on asianmukaisesti täyttänyt ja allekirjoittanut; 4. ne kuljetetaan direktiivissä 97/78/EY säädetyllä unionin saapumisrajatarkastusasemalla tehtyjen eläinlääkinnällisten tarkastusten jälkeen ja kyseisen direktiivin 8 artiklan 4 kohdassa vahvistettujen edellytysten mukaisesti suoraan hyväksyttyyn tekniseen laitokseen tai hyväksyttyyn varastointilaitokseen.”